CELEX: E2016P0004
Language: lv
Date: 2016-03-02 00:00:00
Title: EBTA Uzraudzības iestādes 2016. gada 2. martā iesniegtā prasība pret Norvēģijas Karalisti (Lieta E-4/16)

15.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 338/12
            
         EBTA Uzraudzības iestādes 2016. gada 2. martā iesniegtā prasība pret Norvēģijas Karalisti
   (Lieta E-4/16)
   (2016/C 338/14)
   EBTA Uzraudzības iestāde (35 rue Belliard, 1040 Brussels, Belgium), ko pārstāv EBTA Uzraudzības iestādes pārstāvji Carsten Zatschler, Marlene Lie Hakkebo un Clémence Perrin, 2016. gada 2. martā iesniedza EBTA Tiesai prasību pret Norvēģijas Karalisti.
   EBTA Uzraudzības iestāde pieprasa, lai EBTA Tiesa:
   
               1)
            
            
               paziņo, ka Norvēģijas Karaliste nav izpildījusi savas saistības saskaņā ar 33. pantu Nolīgumā starp EBTA valstīm par Uzraudzības iestādes un Tiesas izveidi līdz dienai, kad beidzās Norvēģijas Karalistei sniegtajā argumentētajā atzinumā noteiktais periods saskaņā ar minētā Nolīguma 31. panta 2. punktu, neveicot visus nepieciešamos pasākumus, lai ievērotu 2013. gada 2. decembra Tiesas spriedumu lietā E-13/13 (EBTA Uzraudzības iestāde pret Norvēģijas Karalisti);
            
         
               2)
            
            
               piespriež apsūdzētajam segt šīs tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Pieprasījums attiecas uz to, ka Norvēģijas Karaliste nav ievērojusi EBTA Uzraudzības iestādes 2015. gada 8. jūlijā sniegto argumentēto atzinumu par to, ka valsts saskaņā ar 33. pantu Nolīgumā starp EBTA valstīm par Uzraudzības iestādes un Tiesas izveidi (“SCA”) nav izpildījusi savus pienākumus īstenot vajadzīgos pasākumus, lai ievērotu 2013. gada 2. decembra Tiesas lēmumu lietā E-13/13 (EBTA Uzraudzības iestāde pret Norvēģijas Karalisti).
            
         
               —
            
            
               Lieta E-13/13 attiecas uz Norvēģijas Karalistes atbilstību Eiropas Parlamenta un Padomes 2005. gada 26. oktobra Direktīvai 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai (“AML Direktīva”).